open-index/open-wikipedia-markdown huggingface dataset:
Yogi Berra

**Lawrence Peter «Yogi» Berra** (1925–2015) var en amerikansk baseballspiller, -trener og -manager. Han spilte nesten hele sin karriere for New York Yankees, men spilte også noen kamper for New York Mets, hvor han også var trener.

Berra ble født i St. Louis av italienske foreldre. Tilnavnet Yogi fikk han av en lagkamerat, som mente han lignet på en hinduistisk vismann mens han ventet på å få spille. Etter krigstjeneste i marinen, spilte han sine første kamper for Yankees i 1946. Han ble i klubben i 17 sesonger. Med Berra i klubben, vant New York Yankees 14 American League-titler, og vant World Series 10 ganger. I 1964 var han manager for Yankees. De vant American League, men tapte World Series, og Berra fikk sparken.

I 1965 fikk Berra kontrakt med New York Mets som spillende trener. Han spilte bare i syv kamper i 1965-sesongen, men fortsatte som trener til 1972, da han ble manager. I 1976 var han tilbake i Yankees som trener, og fra 1984 til 1985 var han igjen manager der.  Fra 1986 til 1989 var Berra trener i Houston Astros.

Berra var kjent for sine «yogiismer», aforismelignende fyndord som ofte siteres i amerikansk populærkultur, som for eksempel «It's like déjà vu all over again» og «It ain't over 'til it's over».

## Referanser


## Bibliografi
* Yogi: It Ain't Over (1989) (ISBN 0-07-096947-7)
* The Yogi Book: 'I Really Didn't Say Everything I Said' (1998) (ISBN 0-7611-1090-9)
* When You Come to a Fork in the Road, Take It! Inspiration and Wisdom from One of Baseball's Greatest Heroes (2001) (ISBN 0-7868-6775-2)
* What Time Is It? You Mean Now?: Advice for Life from the Zennest Master of Them All (2002) (ISBN 0-7432-3768-4)
* Ten Rings: My Championship Seasons (2003) (ISBN 0060513810)

## Eksterne lenker
*
Artemis Fowl (bok)

***Artemis Fowl*** er en fantasy ungdomsbok av den irske forfatteren Eoin Colfer. Boken er den første av en serie på 11 bøker, der alle er utgitt på norsk. Handler om forbrytergeniet Artemis Fowl II.

Artemis Fowl den andre, en tolvårig gutt med forbløffende intelligens og ringeakt for andre vesener, bestemmer seg for å stjele alvenes gull. Kaptein Kristtornia Kort blir kidnappet og Artemis krever løsepenger. Artemis tror han har vunnet, men alvene slutter å følge spillereglene.

Boken har en gnomisk innskripsjonen nederst på sidene som er en profeti om hendelsene i boken. 

## Referanser
Myrfjorden

**Myrfjorden** (nordsamisk: *Sieddevuotna*) er en fjord i Måsøy kommune i Finnmark. Fjorden ligger like sør for Havøysund. Den har innløp mellom Nipa i nord og Nebben i sør og strekker seg fire kilometer østover til enden av fjorden.

Fjorden er 68 meter på det dypeste om lag midt i fjorden. Det ligger to holmer i fjorden, Nipholmen helt ute og Høyholmen et godt stykke inn i fjorden. Helt innerst ligger det et par hus på sørsiden av fjorden. 

## Referanser
Carl Knowles

**Carl Stanley Knowles** (1910–1981) var en amerikansk basketballspiller som deltok i de olympiske leker 1936 i Berlin.

Knowles ble olympiske mester i basketball under OL 1936 i Berlin. Han var med på det amerikanske laget som vant basketturneringen. Det var første gang som basketball var olympisk sport. Tjuetre lag deltok i turneringen som ble avviklet i perioden 7. og 14. august 1936. I finalen vant USA med 19-8 over Canada. Knowles spilte to kamper inklusive finalekampen.

Knowles spilte collegebasket på UCLA

## OL-medaljer
* 1936  Berlin &ndash;  **Gull** i basketball  USA

## Referanser


## Eksterne lenker
*
Formel 1-sesongen 1995

**Formel 1-sesongen 1995** var den 46. sesongen av FIAs Formel 1-verdensmesterskap. Sesongen startet 27. mars 1995 og ble avsluttet 12. november etter sytten løp. Michael Schumacher, som kjørte for Benetton-Renault, vant verdensmesterskapet for førere for andre år på rad. Bennetton vant også konstruktørmesterskapet.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1995.

**Noter til tabellene:**
*  - Simtek-teamet trakk seg etter løpet i Monaco.
*  - Larrousse-teamet var påmeldt til sesongen, men deltok ikke i noen løp.

## Sluttresultater 1995
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.

### Førermesterskapet

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

**Noter til tabellene:**
*  - Benetton-Renault og Williams-Renault ble ikke tildelt konstruktørpoeng for sine resultater i Brasils Grand Prix ettersom de hadde brukt ulovlig drivstoff i bilene sine.

## Referanser


## Eksterne lenker
*
Trollfjorden (Måsøy)

**Trollfjorden** er en fjord på nordsiden av Rolvsøya i Måsøy kommune i Finnmark. Fjorden har innløp mellom Trollfjordneset i vest og Flåskjæret i øst og strekker seg 1,5&nbsp;kilometer sørover til Bukta i enden av fjorden.

De eneste bosetninger ligger innerst i fjorden. Her ligger gårdene Bukta og Perstrand. Fjorden er 22&nbsp;meter dyp på det dypeste, helt ytterst i fjorden. Trollsundet, mellom Rolvsøya og Ingøya på nordsiden, ligger utenfor Trollfjorden.

## Referanser
Ingamay Hörnberg

**Ingamay Hörnberg**, folkbokført som *Inga-Maj Linnea Hörnberg*, født **Ingamay Johansson**, (født 15. mai 1948) er en svensk sanger, programleder og skuespiller og kjent fra det svenske TV-programmet *Skurt*. Hun har ofte besøkt Norge.

Ingamays mor Maj-Lise Johansson forteller i en video (film) om tidligere tider. Med sin datter, Ingamay, synger hun gamle åndelige viser og sanger fra en "voksduksangbok".

Ingamay Hörnberg var første gangen gift med pastor Lars Hörnberg (1970–1984) og fikk en sønn 1973. Hon var siden samboer en lang periode med TV-produsenten Bengt Roslund. Andra gangen hun giftet seg var det med musikkprodusenten Lennart Sjöholm i 2021.

## Karriere
Ingamay Hörnberg var engasjert innen pinsemenigheten, der hun pleide å spille gitar og sjunga under sin fars, pastor Tore Johanssons møter. Hun ble oppdaget av sangeren Jan Sparring og fikk en platekontrakt i slutyen av 1960-tallet.

På 1960- og 1970-tallen sang Hörnberg mest åndelig sanger. I en video forteller hennes mor, Maj-Lise Johansson, om tidligere tider. Sammen sang de gamla åndeliga sanger fra sin "voksduksangbok". Den sang man kanskje forbinder Ingamay Hörnberg mest med er «Tänk att få vakna», som er en svensk oversettelse av Cat Stevens «Morning has broken». Hörnberg skrev selv den svenske teksten til sangen.

Hörnberg arbeidete som radioprater på Sveriges Radio P1 og pleide å kåsere og spille åndelig sång og musik. Hun utvidet ofte begrepet "åndelig musikk" og fikk ofte anonym kritikk.

## Diskografi
Ingamay har gjort flere innspillinger.

**Album**
*1973 – *Barn av en modern tid* (Signatur)
*1974 – *Tänk att få vakna* (Signatur)
*1975 – *Jag följer dig* (Signatur)
*1977 – *Kom in i Guds solsken* (Signatur) - Lu-mi LU 200/94
*1978 – *Min stund på jorden* (Prim)
*1981 – *Ingamay* (Prim)
*2003 – *Nära dig ändå* (Talking Music)
*2005 – *Dag till ro* (Talking Music) - Lynor 0516

**EP**
*1966 – *Barnens julskiva* (Hemmets Härold)  
*1967 – *Längtan hem* (Hemmets Härold) 
*1968 – *Jag har en vän* (Hemmets Härold)

**Singler**
*1970 – «Det är så härligt» (Hemmets Härold)

**Samarbeide**
*1980 – *Hallå där* (Elmer, Squirt & Co sammen med Linda Hutchens & Ingamay Hörnberg) (Prim)

## Bibliografi (utvalg)
*1992 – *Skurt och hans kompisar Flugo och Smulan*, av Ingamay Hörnberg og Bengt Roslund
*1992 – *Skurt på cirkus*, av Ingamay Hörnberg og Bengt Roslund
*1992 – *Skurt och hans muffinsar* av Ingamay Hörnberg og Bengt Roslund, illustratør: Per Nilsson

## Eksterne lenker
* 
*
Bob Tway

**Robert Raymond Tway IV** (født 4. mai 1959 Oklahoma City, Oklahoma) er en profesjonell golfspiller fra USA. Han lærte å spille golf av faren sin da han var 5 år gammel. 

Tway ble profesjonell i 1981, og kom med på PGA-touren i 1985.  Allerede i 1986 vant han sin første seier på touren.  Tway vant i alt 8 turneringer på PGA-touren, deriblant en major-turnering, PGA Championship i 1986.

## Seire på PGA-touren
* 1986: Shearson Lehman Brothers Andy Williams Open, Manufacturers Hanover Westchester Classic, Georgia-Pacific Atlanta Golf Classic, **[[PGA Championship]]**
* 1989: Memorial Tournament
* 1990: Las Vegas Invitational
* 1995: MCI Classic
* 1996: Bell Canadian Open

## Eksterne lenker
*
Tufjorden (Måsøy)

**Tufjorden** er en fjord på vestsiden av Rolvsøya i Måsøy kommune i Finnmark. Fjorden har innløp mellom Kjerkeneset i nord og Tunæringen i sør og strekker seg 2,5 kilometer østover til Fjordbotn.

Fiskeværet Tufjord ligger på nordsiden av fjorden.

Fjorden er en terskelfjord og innløpet er bare 2,5-3 meter dypt. Lenger inne er fjorden 23 meter på det dypeste. Den innerste delen av fjorden er særlig langgrunn. Ved fjære sjø trekker vannet seg 600 meter utover i fjorden. 

## Referanser
Lars Hauge

**Lars Sigmundstad Hauge** (født 31. mai 1936, død 15. oktober 2023) var en norsk kulturarbeider. 

Hauge var utdannet sivilagronom fra Norges Landbrukshøgskole. Han  startet sitt virke i norsk kulturliv i Folkeakademiene og Rikskonsertene og deltok i turneer rundt om i Norge. På 1970-tallet var Hauge medstifter av flere viseklubber. Hauge var sentral i etableringen av Ungdommens kulturmønstring, Norsk Viseforum og Norsk Musikkråd. Hauge var også i flere år programleder i NRK Radio.

Hauge var fra 1977 til 1988 fylkeskultursjef i Akershus fylkeskommune og spilte en sentral rolle i etableringen av kulturinstitusjoner som Akershus kultursenter, Forbundsmuseet og Fetsund Lenser. Han var også en av initiativtakerne til opprettelsen av Rikspolitisk senter i Eidsvoll. Samtidig var han en pådriver for etablering av fellesorganer for det frivillige organisasjonslivet på fylkesnivå, herunder Akershus musikkråd og Akershus barne- og ungdomsråd. 

Hauge ble i 2006 utnevnt til ridder av 1. klasse av St. Olavs Orden for kulturelle innsats gjennom mange år. Han har også mottatt Prøysenprisen og Skedsmo kommunes kulturpris.

## Referanser
Kryssfiner

**Kryssfiner** er en type konstruksjonsvirke som er laget ved at tynne lag av finer er limt lagvis sammen. Vanligvis slik at fibrene i hvert lag ligger 90 grader på hverandre. Vanligst er det også med et odde antall lag, slik at platen får best mulig egenskaper mot å slå seg. 
Derved vil også fibrene i de ytterste lagene normalt ligge parallelt. Platene limes sammen, vanligvis med et fenol formaldehydlim under stort trykk.
 
Dette gjør kryssfiner til et slags komposittmateriale.

En vanlig begrunnelse for å bruke kryssfiner i stedet for heltre eller stavlimt heltre, er evnen til å motstå sprekking, krymping og vridning. Ofte er også kryssfiner sterkere enn heltre.

Likevel anbefaler APA, en amerikansk handelsorganisasjon, å montere vegg- og gulvplater med rom for opptil 3&nbsp;mm ekspansjon, om ikke produsenten oppgir annet.

## Anvendelse
Kryssfiner anvendes i mange sammenhenger der en trenger en sterk plate som kan motstå sprekking, krymping og vridning. Kryssfiner kan også inngå som bærende element som for eksempel i ytterflaten på en flyvinge. Kryssfiner kan fremstilles med dobbelkrumme flater og være helt selvbærende som i skroget på en sculler. Kryssfiner har vært anvendt i båt- og flyindustrien siden den andre verdenskrig. Et kjent eksempel er det britiske bombeflyet De Havilland Mosquito som i all hovedsak var laget i tre.

## Se også
* Sponplate
* MDF

## Referanser


## Videre lesning
* APA – The Engineered Wood Association (formerly known as the American Plywood Association)
* Canadian Plywood Association – Plywood Manufacturing Process, Grades and Specifications, Engineering Design Values, Technical Literature, Mill Contact Info, Environmental Practices, International Certification, Hobby Ply-Plans 
* Sellers, Terry. 1985. *Plywood and Adhesive Technology.* New York: Dekker. ISBN 0-8247-7407-8
* Yahoo about Article On Plywood Grades 
* Handbook of Finnish Plywood

## Eksterne lenker
*
Abattoir Blues/The Lyre of Orpheus

***Abattoir Blues/The Lyre of Orpheus*** er det 13. studioalbumet til Nick Cave and the Bad Seeds, utgitt i 2004.

## Sporliste
**Abattoir Blues**
# «Get Ready for Love»
# «Cannibal's Hymn»
# «Hiding All Way»
# «Messiah Ward»
# «There She Goes, My Beautiful World»
# «Nature Boy»
# «Abattoir Blues»
# «Let the Bells Ring»
# «Fable of the Brown Ape»

**The Lyre of Orpheus**
# «The Lyre of Orpheus»
# «Breathless»
# «Babe, You Turn Me On»
# «Easy Money»
# «Supernaturally»
# «Spell»
# «Carry Me»
# «O Children»

## Kilder
*
Willard Schmidt

**Willard Theodore Schmidt** (født 14. februar 1910 død 13. april 1965) var en amerikansk basketballspiller som deltok i de olympiske leker 1936 i Berlin.

Schmidt ble olympiske mester i basketball under OL 1936 i Berlin. Han var med på det amerikanske laget som vant basketturneringen. Det var første gang som basketball var olympisk sport. Tjuetre lag deltok i turneringen som ble avviklet i perioden 7. og 14. august 1936. I finalen vant USA med 19-8 over Canada. Schmidt spilte en kamp i turneringen.

Schmidt spilte collegebasket på Creighton University.

## Referanser


## Eksterne lenker
*
Valfjorden

**Valfjorden** er navnet på to fjorder i Norge: 

*Valfjorden (Måsøy) &ndash; en fjord på Rolvsøya i Måsøy kommune i Finnmark. 
*Valfjorden (Sortland) &ndash; en fjordarm av Eidsfjorden i Sortland kommune i Nordland.
The Boatman’s Call

***The Boatman's Call*** er det tiende studioalbumet til Nick Cave and the Bad Seeds. Det ble utgitt i 1997.

## Sporliste
# «Into My Arms»
# «Lime Tree Arbour»
# «People Ain't No Good»
# «Brompton Oratory»
# «There Is a Kingdom»
# «(Are You) The One That I've Been Waiting for?»
# «Where Do We Go Now But Nowhere?»
# «West Country Girl»
# «Black Hair»
# «Idiot Prayer»
# «Far from Me»
# «Green Eyes»

## Eksterne lenker
*
Per Mathias Jespersen

**Per (Peder) Mathias Jespersen (Olsen-)** (født 29. mars 1888 i Skien, død 13. juli 1964 i Oslo) var en norsk turner, ingeniør og kringkastingsmann. Han representerte Idrætsforeningen Odd i Skien.

Han var far til alpinisten Turid Jespersen  og flygeren Finn Varde Jespersen.

Jespersen deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Kristiania, der 21 av de 30 deltakerne kvalifiserte seg til å delta i olympiaden. 
Senere deltok han i OL 1908 i London, der det norske laget fikk sølv i lagkonkurransen i turn.

Han utdannet seg til ingeniør i Dresden, var amatørpianist og ledet et entrepenørfirma. I likhet med mange fagfeller sto han uten tilfredsstillende beskjeftigelse i kriseårene i 1921. I mars 1925 ble Jespersen ansatt som disponent for Kringkastingsselskapet A/S i Kristiania. Han gikk av i 1929.

Jespersen skrev også Norges første hørespill, sketsjen *Hvem har telefonert?* (1927).

## Referanser





## Eksterne lenker
*
Matersfjorden

:*For fjorden i Masfjorden med lignende navn se [[Matresfjorden]]*.

**Matersfjorden**, også kalt **Matrefjorden**, er en fjordarm av Skånevikfjorden i Matre. Den går nordover 8,5 kilometer til Indre Matre.

Rett ved Matersfjorden ligger innehaveren av døgnnedbørsrekorden: gården Osptveit. Rekorden ble målt den 26. november 1940 og lyder på 229,6 mm regn på 24 timer. Under ekstremværet Kristin regnet det 223,0 mm, og ble dermed det nest høyeste som er målt i landet på et døgn.

Brevann fra Folgefonna gjør at fjorden er kald og har en grønnlig farge.

## Referanser
Finn Münster

**Finn Rasmus Holmsen Münster** (født 20. januar 1887 i Skien, død 29. april 1965 i Bærum) var en norsk turner og forretningsmann. Han representerte Idrætsforeningen Odd i Skien. 

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  

Münster ble dessuten norgesmester i fotball for Odd i 1903.

Münster arbeidet for Compagnie Minière belge-norvégienne i Antwerpen ved inngangen av 1910-tallet. Han var tilknyttet Stordø gruver ved inngangen til første verdenskrig. Münster ble forretningsfører i Foreningen for eksport av norsk kobberholdig svovlkis, også kalt Kiseksportforeningen, fra 1916-1924. Foreningen skulle koordinere eksporten av kobberholdig svovelkis, som ble sterkt innskrenket etter kobberavtalen av 1916. Han var direktør i N/A Metal-Kemi fra 1924.

## Referanser


## Eksterne lenker
* 
* Radioinnslag der Münster forteller om Odds første norgesmesterskap nrk.no
Lutzgran

**Lutzgran** eller **lutsigran** (*Picea* × *lutzii*) er en hybrid  i granslekten, mellom kvitgran *(Picea glauca)* og sitkagran *(Picea sitchensis)*. Den kan forveksles med vanlig gran *(Picea abies)*, og den finnes utbredt blant annet i det sørlige Alaska og i Nord-Norge.

Arten er mye brukt i skogbruket, særlig utplantet blant opprinnelig løvskog. Den sprer seg godt og fortrenger ofte løvskog, slik den har gjort nord i Norge. Både kvitgran og sitkagran må være til stede for å frambringe hybriden, så den er ganske sjelden.

I Fremmedartslista 2023 er lutzgran vurdert til *svært høy risiko* på grunn av stort invasjonspotensial og høy økologisk effekt.

## Referanser




## Eksterne lenker
*
Valfjorden (Måsøy)

**Valfjorden** er en fjord på vestsiden av Rolvsøya i Måsøy kommune i Finnmark. Fjorden har innløp mellom Skarvodden i nord og Rossvikskjeret i sør og strekker seg fem kilometer østover til Valfjordbotn i enden av fjorden.

Valfjorden er 46 meter på det dypeste, helt ytterst i fjorden. 

Det er bare bosetninger innerst i fjorden rundt Valfjordbotn. Her ligger blant annet Sørkjosen på sørsiden.

Fv151 går langs nordsiden av Valfjordbotn. 

## Referanser
Frithjof Olsen

:*For turneren Frithjof Olsen Sælen fra Bergen, se [[Frithjof Sælen (turner)]]*
**Frithjof Olsen** (født 30. november 1882 i Drammen, død 22. februar 1922 i Oslo) var en norsk turner. Han representerte klubben Drammens Turnforening.

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.

Senere deltok han i OL 1908 i London, der det norske laget fikk sølv i lagkonkurransen i turn. I OL 1912 var han med og vant bronse i lagkonkurranse (svensk system).

## Eksterne lenker
*
Bill Wheatley

**William «Bill» John Wheatley** (født 5. juli 1909, død 5. februar 1992) var en amerikansk basketballspiller som deltok i de olympiske leker 1936 i Berlin.

Wheatley ble olympiske mester i basketball i OL 1936 i Berlin. Han var med på det amerikanske laget som vant basketturneringen. Det var første gang som basketball var olympisk sport. Tjuetre lag deltok i turneringen som ble avviklet i perioden 7. og 14. august 1936. I finalen vant USA med 19-8 over Canada. Wheatley spilte to kamper i turneringen inklusive finalekampen.

## Referanser


## Eksterne lenker
*
Plutselig høre noen åpne en dør

***Plutselig høre noen åpne en dør*** er en roman av den norske forfatteren Trude Marstein, utgitt i 2000.

Romanen foregår i Oslo, og hovedpersonen er en kvinne i tyveårene som er alenemor til en datter på 4, og som er i ferd med å avslutte en hovedfagsoppgave i et ikke navngitt studium. Handlingen er sparsom, og teksten består for det meste av hovedpersonens refleksjoner over sitt eget liv, sine muligheter og relasjonen til datteren. Romanen beskrives som «et sammensatt portrett av en kvinne som aldri klarer å frigjøre seg fra kontinuerlig å analysere egne og andres motiver og handlinger». Forfatteren skriver selv: «*Alt er sett fra kvinnens perspektiv; ingen bakenforliggende forteller griper noen gang inn med supplerende informasjon til leseren. Sentralt står jeg-personens refleksjoner rundt hva som er ekte og naturlig i motsetning til det tilgjorte, kunstige; både hos seg selv og andre – blant annet datteren, venninna, barnets far og andre menn*». Romanen er også omtalt som en tematisering av språklig originalitet og klisjebruk: «Språket begrenses av klisjeene, men samtalen blir òg begrensa når du ikke tør bruke klisjeer når du snakker, sier Marstein».

Romanen ble i en Dagbladet-serie sommeren 2006 kåret til en av de 25 beste romanene fra de siste 25 år.

## Referanser
Langfjorden (Måsøy)

**Langfjorden** er en fjord på østsiden av Rolvsøya i Måsøy kommune i Finnmark. Fjorden har innløp mellom Kalveskjeret i nord og Kyrkjeneset i sør og strekker seg 6,5 kilometer vestover til Langfjordbotn i enden av fjorden.

Det ligger flere bosetninger langs nordsiden av fjorden. Kalven ligger helt ytterst i fjorden på øya med samme navn, mens Gunnarnes ligger lenger inne. Fra Gunnarnes går det ferge ut fjorden og over til Havøysund. 

Innerst i fjorden deler den seg i to deler. Sandfjorden går nordvestover, mens Langfjordbotn går sørvestover. Sandsona langs fjorden er langgrunn, men sørsiden er mindre dyp og her finner en også det dypeste punktet på 51 meter. 

Fv151 og Fv153 går langs nordsiden av fjorden. 

## Referanser
Willi Kaiser

**Willy Kaiser** (født 16. januar 1912 i Pudewitz i Tyskland, død 24. juli 1986) var en tysk bokser som deltok i de olympiske leker 1936 i Berlin.

Kaiser ble olympisk mester i boksing under OL 1936 i Berlin. Han vant gull i fluevekt (50,8&nbsp;kg), i finalen beseiret han italienske Gavino Matta. Det var 24 boksere fra 24 nasjoner som stilte i den letteste vektklassen som ble avviklet i perioden 10. til 15. august 1936.

## OL-medaljer
* 1936  Berlin -  **Gull** boksing, fluevekt

## Referanser


## Eksterne lenker
*
Yontan

**Yontan** (*Yontan kun*) er et fylke i provinsen Nord-Hwanghae i Nord-Korea.

## Administrativ inndeling
Fylket er delt inn i en ŭp (småby) og 28 ri (landsby).

## Referanser


## Eksterne lenker
*  Kart over Hwanghae-provinsene
*  Detaljert kart
*  North Korean Human Geography
Jalandhar

**Jalandhar** (tidligere navn **Jullunder**) er en by i den nordlige delstaten Punjab i India. Byen ligger 80 km sørøst for Amritsar. Innbyggertallet var i 2001 beregnet til ca. 709 250 innbyggere. Jalandhar er et samferdselsknutepunkt i Punjab, og byen har et handelssenter for jordbruksprodukter fra omegnen. Det er varierende industri i byen, men det er spesielt produksjon av tekstilvarer (silke), tobakksvarer og sportsutstyr byen er kjent for. Ellers finnes det et stort utvalg av kunsthåndverk. Jalandhar er sete for en del av Punjab-universitetet.

## Eksterne lenker
*
Fjellgata

**Fjellgata** finnes en rekke steder:

* Fjellgata (Oslo)
* Fjellgata (Kristiansand)
* Fjellgata (Risør)
* Fjellgaten (Arendal)
* Fjellgata (Ålesund)
* Fjellgata (Larvik)
* Fjellgata (Horten)
* Fjellgata (Kongsvinger)
* Fjellgata (Åndalsnes)
* Fjellgata (Kristiansund)
* Fjellgata (Haugesund)
* Fjellgata (Hammerfest)
* Fjellgaten (Bergen)
* Fjellgaten (Flekkefjord)
* Nordre Fjellgate (Skien)
* Søndre Fjellgate (Skien)
Life on the Refrigerator Door

***Life on the Refrigerator Door: Notes Between a Mother and Daughter, a novel***, utgitt på svensk som *Livet på en kylskåpsdörr*, er en roman av den britiske forfatteren Alice Kuipers. Romanen ble utgitt i 2007 på forlaget Pan Macmillan. Romanen er utgitt/planlegges utgitt i 21 land. 

Boka skildrer forholdet mellom ei 15 år gammel jente kalt Claire og moren og effektene brystkreft kan ha på forholdet mellom mor og datter. Handlingen foregår over ni månender og fortelles utelukkende ved hjelp av lapper som Claire og moren henger på kjøleskapsdøra.

## Referanser


## Eksterne lenker
* Life on the Refrigerator Door – romanens nettside
Oscar Casanovas

**Oscar Casanovas** (født 15. mai 1914, død 1987) var en argentinsk bokser som deltok i de olympiske leker 1936 i Berlin.

Casanovas ble olympisk mester i boksing under OL 1936 i Berlin. Han vant gull i fjærvekt (57,2 kg), i finalen beseiret han sørafrikanske Charles Catterall. Det var 24 boksere fra 24 nasjoner som stilte i den tredje letteste vektklassen som ble avviklet i perioden 11. til 15. august 1936.

## OL-medaljer
* 1936  Berlin -  **Gull** boksing, fjærvekt  Argentina

## Referanser


## Eksterne lenker
*
Bentsjordtinden

**Bentsjordtinden** (to topper på henholdsvis  og  meter over havet) er et fjell på sørsiden av Straumsfjorden i Tromsø kommune.

Fjellet er et populært fjell for fjellvandrere og skigåere og anses som middels utfordrende. Fjellet er synlig fra store deler av Tromsøya.

## Fotnoter



## Referanser




## Eksterne lenker
* Turbeskrivelse til Bentsjordtinden (sommerstid) av Bent Svinnung
Koloradoedelgran

**Koloradoedelgran** (*Abies concolor*) er en art av bartrær i edelgranslekten innenfor furufamilien. Den tilhører gruppen *Kjempeedelgraner* innen sin slekt, og har etter siste redigering ingen underarter. Den tidligere underarten *Abies concolor lowiana* (Gordon) Hooper er nå en egen art, *Abies lowiana*.

Treet blir 25–60 meter høyt, og har en diameter nederst på inntil 2 meter. Nålene til koloradoedelgran har butt spiss, og har lyst bånd på undersiden. De er inntil 6&nbsp;cm lange. Konglene kan bli hele 12&nbsp;cm lange, er avlange med tykke, og tett skjelldekte med lite frøåpning mellom skjellene. Konglen er mørk brun eller rødbrun.

Vekstsonen i Nord-Amerika går fra 900–3400&nbsp;moh., og treet vokser der i Sierra Nevada og i Rocky Mountains. Treet har også spredd seg i Norge, via planting i skogbruket.

## Varianter
Koloradoedelgran består av mange populasjoner som har vært adskilt lenge. En kan dele populasjonene i to hovedgrupper, som her betraktes som underarter. *Flora of North America* velger å oppfatte dem som to adskilte arter.

* subsp *concolor* – Idaho, Utah, Arizona, Colorado, 1700–3400 moh., er 23–35 meter høyt og tåler temperaturer ned til −40&nbsp;°C. Nåleveksten er opprett og oppoverpekende, og nålene kan være kurvet. 
* subsp. *lowiana* – Oregon, Sierra Nevada, nordligste Mexico, 900–2700 moh., er 40–60 meter høyt og tåler ned til −30&nbsp;°C. Nåleveksten er flat eller svakt opprett, og nålene rette.

## Referanser




## Litteratur

* 
* 
* 
* 

## Eksterne lenker
*
Fjellgata (Oslo)

:::*Se [[Fjellgata|pekerside]] for flere forekomster av Fjellgata.*

**Fjellgata** (1–61, 2–50) er ei av de sentrale langsgående gatene på Rodeløkka i Oslo. Den løper langs høyden av en liten fjellrygg (derav navnet) fra Verksgata til Christian Michelsens gate (ring 2).

Fjellgata 1 og 2 er et stort blokkanlegg fra 1983 (Verksgata borettslag, 77 leiligheter). Det har hovedfasade mot Verksgata og Gøteborggata. 

Bebyggelsen videre er i all hovedsak trehus fra rundt 1870, de fleste rehabilitert i de seinere år. Det er også en del eldre murhus, ettersom det blei murtvang på Rodeløkka da endringer i kommunegrensene i 1878 innlemma området i Christiania.

Den eldre bebyggelsen er etter reguleringsbestemmelsene på en eller to etasjer, men Fjellgata 13 (fra 1875) er et godt eksempel på hvordan disse bestemmelsene kunne omgås. Gården er åpenbart på tre etasjer, men den øverste utgjøres av tallrike arker, slik at etasjen med en viss rett kunne kalles loft. Gården het på folkemunne «Arken», dels på grunn av byggestilen, men kanskje også med bibelske overtoner, ettersom Indremisjonen en periode hadde «Haandgjerningsskole for Piger» her.

Øvre halvdel av gata er igjen mer prega av nyere bygninger, mest boliger, men også noe næringslokaler.

## Litteratur
* 

## Eksterne lenker
*
Raith Rovers FC

**Raith Rovers Football Club** er en skotsk fotballklubb fra byen Kirkcaldy i Fife. Klubbens hjemmebane er Stark's Park. Raith Rovers er kjent for å være favorittlaget til statsminister Gordon Brown, som vokste opp i Kirkcaldy.

Raith er et sted vest for Kirkcaldy, der slaget ved Raith ble utkjempet i 596. Navnet Raith er mye brukt i regionen, men Raith er ingen by. BBC TVs sportsprogramleder Sam Leitch tabbet seg ut etter en Raith Rovers-seier i 1960, da han sa at klubbens tilhengere ville «danse i gatene i Raith i kveld».

## Historie
Raith Rovers ble stiftet i 1883. I 1891/1892-sesongen var de med i Midland League, men fortsatte deretter utenfor seriespill fram til 1901, da de ble med i Northern League. Året etter ble de valgt inn i Scottish Football League (Division 2). Klubben vant 2. divisjon i 1908, men ble ikke valgt inn i 1. divisjon. Etter 2.-plass de to neste sesongene ble klubben valgt inn i øverste divisjon i 1910. I 1913 spilte Raith Rovers sin første og hittil eneste FA-cup-finale, da de tapte 0-2 for Falkirk.

I motsetning til engelske The Football League holdt ligaen i Skottland det gående gjennom 1. verdenskrig (dog med bare én divisjon). Men klubbenes økonomi var dårlig i krigsårene, og i 1917 ble Raith Rovers, Aberdeen og Dundee bedt om å trekke seg fra ligaen for å begrense reisekostnadene til de andre klubbene. Alle tre klubbene kom med igjen i 1919.

Raith Rovers' beste sesong i ligaen var 1921/1922-sesongen, da de ble nummer tre i 1. divisjon. Klubben klarte imidlertid ikke å holde seg i toppsjiktet, og rykket ned i 1926. De neste tiårene ble det flere opp- og nedrykk. Da ligaen ble omstrukturert i 1975, rykket Raith ned i den nye Second Division (nivå tre). I 1993 rykket klubben opp i øverste divisjon igjen, for første gang siden 1970. To år etter vant Raith Rovers den skotske ligacupen, og fikk dermed spille i UEFA-cupen for første gang. De ble slått ut av Bayern München, som til slutt vant UEFA-cupen 1995/96. Raith Rovers rykket ned fra øverste divisjon for siste gang så langt i 1997.

## Sesonger

## Klubbrekorder
* Beste ligasesong: 3.-plass i 1. divisjon i 1922
* Beste sesong i skotsk FA-cup: Finalist i 1913
* Beste sesong i skotsk ligacup: Vinner i 1995
* Høyeste tilskuerantall: 31 306 mot Heart of Midlothian 7. februar 1953 (skotsk FA-cup 2. runde)
* Største seier: 10-1 mot Coldstream 13. februar 1954 (skotsk FA-cup 2. runde)
* Største tap: 2-11 mot Morton 18. mars 1936 (2. divisjon)

## Referanser


## Litteratur
* Sky Sports Football Yearbook, Headline Publishing Group, London 2008. ISBN 978-0-7553-1820-9
* Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X

## Eksterne lenker
* 
* Raith Rovers Football Club
Imre Harangi

**Imre Harangi** (født 16. oktober 1913, død 4. februar 1979 i Budapest) var en ungarsk bokser som deltok i de olympiske leker 1936 i Berlin.

Harangi ble olympisk mester i boksing under OL 1936 i Berlin. Han vant gull i lettvekt (61,2 kg), i finalen beseiret han Nikolai Stepulov fra Estland. Det var 26 boksere fra 26 nasjoner som stilte i den fjerde letteste vektklassen som ble avviklet i perioden 11. til 15. august 1936. 
61.2 kilograms).

## OL-medaljer
* 1936  Berlin -  **Gull** boksing, lettvekt

## Referanser


## Eksterne lenker
*
Ambala

**Ambala** er en by i India og den nordlige delstaten Haryana. Byen ligger egentlig på grensen mellom delstatene Punjab og Haryana. Byen ligger 180 km nordvest for Delhi, og hadde i 2001 et innbyggertall på 139 200 innbyggere. Ambala er kjent som et samferdselsknutepunkt og handelssenter med bomullsindustri, kornmøller m.m. Kunsthåndverk er det også mye av i denne byen, med blant annet produksjon av tekstiler og møbler (rotting). Utenfor byen ligger en av Indias største militærgarnisoner.
Kviteforklefossen

**Kviteforklefossen** (også kalt *Kviteforkledet*) er en foss i elva Gaula i Gaular kommune i Sogn og Fjordane. Den ligger på Gaularfjellet, nær kommunegrensen til Balestrand. Fossen er synlig fra riksvei 13 som ligger på nordsiden av elven. Fossestien går nær fossen på sørsiden.

Navnet kommer av utseendet på fossen som kan minne om klesplagget forkle.

Fossen er del av det vernede Gaularvassdraget.

## Referanser
Jean Despeaux

**Jean Despeaux** (født 22. oktober 1915, død 25. mai 1989) var en fransk bokser som deltok i de olympiske leker 1936 i Berlin.

Despeaux ble olympisk mester i boksing under OL 1936 i Berlin. Han vant gull i mellomvekt (72,6 kg), i finalen beseiret han norske Henry Tiller. Det var 19 boksere fra 19 nasjoner som stilte i den tredje tyngste vektklassen som ble avviklet i perioden 11. til 15. august 1936.

## OL-medaljer
* 1936  Berlin -  **Gull** boksing, mellomvekt

## Referanser


## Eksterne lenker
*
Jappa skole

**Jappa skole** er en kommunal grunnskole med elever fra 1. – 7. trinn i Grimstad kommune. Skolen ligger like utenfor Grimstad sentrum, i lokaler som ble innviet i 2000. Skolen er en videreføring av Grimstad barneskole. Jappa skole er vert for kommunens velkomstklasse for utenlandske elever.

Jappa skole har sitt navn etter den fotballøkka som lå på skoletomta tidligere. Denne løkka hadde igjen sitt navn fra en mann som ble kalt Jappa.

## Referanser
Langgata (Oslo)

:::*Se [[Langgata|pekerside]] for flere forekomster av Langgata.*

**Langgata** (1a–47, 2a–46) er ei gate på Rodeløkka i bydel Grünerløkka i Oslo. Den går fra Rodes plass i enden av Verksgata til Dælenenggata.

Bebyggelsen er i hovedsak en- og to-etasjers trehus fra rundt 1870, samt noen seinere murhus, ettersom det blei murtvang på Rodeløkka ved innlemmelsen i Christiania i 1878. Det meste er rehabilitert i de seinere år, og det er også foretatt noe fortetting med moderne bygg, for eksempel i bakgårder. Aller øverst er det noe nyere blokkbebyggelse.

Langgata 30 er det opprinnelige løkkehuset til stiftsprost Frederik Rode, som eide området fra 1854 til 1859. Huset er fra 1700-tallet, men blei flytta til Tromsøgata 7 rundt 1855. I 1985 blei det flytta til nåværende plassering og gitt en oppbygd ark.

På motsatt side av gata går det kvartalet svært dypt, og det ligger flere hus innover langs et lite nett av smug over mot Tromsøgata. Nr 31b er interessant, ettersom det ser svært gammelt ut, mens det i virkeligheten i all hovedsak er fra 1980-tallet.

## Litteratur
* 

## Eksterne lenker
* 
* Arc! om Langgata 31b
Herbert Runge

**Herbert Runge** (født 13. januar 1913 i Elberfeld, død 11. mars 1986 i Wuppertal) var en tysk bokser som deltok i de olympiske leker 1936 i Berlin.

Runge ble olympisk mester i boksing under OL 1936 i Berlin. Han vant gull i tungvekt (over 79,4 kg), i finalen beseiret han argentinske Guillermo Lovell. Det var 17 boksere fra 17 nasjoner som stilte i den tyngste vektklassen som ble avviklet i perioden 10. til 15. august 1936.

## OL-medaljer
* 1936  Berlin -  **Gull** boksing, tungvekt

## Referanser


## Eksterne lenker
*
Vitaliano Masotti

**Vitaliano Masotti** (født 1887, død 1937) var en italiensk turner. 

Han deltok i «Ekstralekene» 1906 i Athen, og var med på det italienske laget som vant bronse i lagkonkurransen. Norge vant denne konkurransen, foran Danmark.

## Referanser


## Eksterne lenker
*
EM i friidrett 2006 – 10 000 meter kvinner

Dette er de offisielle resultatene for øvelsen **10 000 meter damer** ved EM i friidrett 2006 i Göteborg, Sverige. Konkurransen ble avholdt den 7. august 2006. 

Susanne Wigene representerte Norge og vant sølvmedaljen.

## Rekord
Mesterkskapsrekord før denne konkurransen:
 

Det ble ikke satt ny mesterskapsrekord under konkurransen.

## Resultater

## Eksterne lenker
* Arrangørenes offisielle nettsted
Roger Michelot

**Roger Michelot** (født 8. juni 1912 i Saint-Dizier i departementet Haute-Marne, død 19. mars 1993)  var en fransk bokser som deltok i de olympiske leker 1932 i Los Angeles og 1936 i Berlin.

Michelot ble olympisk mester i boksing under OL 1936 i Berlin. Han vant gull i lett tungvekt (79,4 kg), i finalen beseiret han tyske Richard Vogt. Det var 21 boksere fra 21 nasjoner som stilte i den nest tyngste vektklassen som ble avviklet i perioden 10. til 15. august 1936.

## OL-medaljer
* 1936  Berlin -  **Gull** boksing, lett tungvekt

## Referanser


## Eksterne lenker
*
Cahoots

*** Cahoots*** er det fjerde albumet av den kanadisk-amerikanske rockegruppen The Band og deres siste originale studioalbum på fire år. Det fikk blandete vurderinger da det først ble utgitt. Robbie Robertson skrev eller var med på å skrive alle unntatt én av sangene på albumet: Dylans «When I Paint My Masterpiece». Robertson skrev «Life is a Carnival» sammen Danko og Helm og «4% Pantomime» sammen med Van Morrison.

## Sporliste
Alle sanger er skrevet av Robbie Robertson, unntatt hvor annet står.

# «Life Is a Carnival» (Danko, Helm, Robertson) – 3:55
# «When I Paint My Masterpiece» (Bob Dylan) – 4:21
# «Last of the Blacksmiths» – 3:41
# «Where Do We Go from Here?» – 3:47
# «4% Pantomime» (Robertson, Van Morrison) – 4:32
# «Shoot Out in Chinatown» – 2:51
# «The Moon Struck One» – 4:09
# «Thinkin' Out Loud» – 3:19
# «Smoke Signal» – 5:11
# «Volcano» – 3:05
# «The River Hymn» – 4:40

### Bonusspor på gjenutgivelsen på CD fra 2000
# «Endless Highway» (Tidlig studiotagning) – 3:46
# «When I Paint My Masterpiece» (Alternativ tagning) – 3:57
# «Bessie Smith» (Outtake) – 4:17
# «Don't Do It» (Outtake – Studioversjon) – 3:54
# «Radioreklame» – 1:04

## Personell
*The Band – Produsenter
*Rick Danko – Bassgitar, vokal
*Levon Helm – Trommer, mandolin, kontrabass, vokal
*Garth Hudson – Orgel, piano, tenorsaksofon barytonsaksofon
*Richard Manuel – Piano, Trommer, orgel, slide gitar, vokal
*Robbie Robertson – Gitarer, piano
*Allen Toussaint – Messingblåseinstrument på «Life Is A Carnival»
*Van Morrison – Vokal på «4% Pantomime»
*Mark Harman – Lydtekniker

## Eksterne lenker
*
Edvard Beyer

**Edvard Freydar Beyer** (1920–2003) var professor i norsk litteratur ved Universitetet i Oslo fra 1958 til pensjonsalderen i 1990. 

Beyer var født i Haugesund, men vokste opp i Bergen, hvor hans far Harald Beyer, var det nye universitetets første professor i litteratur.

## Hovedverket om Hans E. Kinck
Edvard Beyer skrev sin doktoravhandling om Hans E. Kinck, *Livsangst og livstro* I (1956). Det var denne som gjorde ham kvalifisert til å overta det krevende og tradisjonsrike professoratet etter Francis Bull ved Universitetet i Oslo. Avhandlingen ble fulgt opp av et bind II som kom ut til hundreårsjubileet for Kincks fødsel i 1965. Med sine to bind omfatter avhandlingen hele Kincks enorme forfatterskap. Den inneholder inngående analyser av enkeltverk som blir drøftet fra ulike synsvinkler. I oversiktskapitler blir det gjort rede for stilen i dens mange avskygningere, og de lange linjer gjennom forfatterskapet blir trukket opp. Det foretas også perspektivrik litteraturhistorisk plassering og vurdering. Verket som helhet regnes som hovedverket om Kincks livsverk.

## Litteraturhistorieskriving
Beyer skrev flere utgaver av *Utsyn over norsk litteratur* sammen med sin far. Han reviderte og supplerte farens ett-binds verk *Norsk litteraturhistorie*, og i de siste utgavene skrev han så mye nytt at han måtte sette seg selv inn som medforfatter. *Norsk litteraturhistorie* ved Harald og Edvard Beyer har i flere ti-år vært grunnbok i litteraturhistorie ved norske universitet og høgskoler. Beyer var dertil hovedredaktør for 6-bindsverket *Norges litteraturhistorie* (1975) og skrev selv ett og et halvt bind av 1800-tallets litteraturhistorie.

## Forskning og formidling
I 1980-årene ledet han prosjektet *[[Norsk litteraturkritikks historie]] 1770–1940*, hvor han har skrevet det meste av bind 1.

Han har redigert en utgave av Kincks samlede verker, og flere novelleantologier, blant annet første bind av den kanonaktige Perler i prosa. Han utga biografien *Ibsen – The Man and his Work* (1978) og skrev flere artikler om Ibsen i utenlandske fagtidsskrift. Han var redaktør for tidsskriftet Edda 1962–72, og ordfører i *Rådet for humanistisk forskning* under NAVF (1966–69).

Listen over hans publikasjoner, som finnes i festskriftet *Forskning og formidling* (1990), taler for seg selv. Den teller i alt 254 poster.

## Tillitsverv
Edvard Beyer ledet Norsk kulturråd i perioden 1978–84, og var i 16 år med i rådets fagutvalg for litteratur. 

Han var medlem av Det Norske Videnskaps-Akademi fra 1959 og av Det Kongelige Norske Videnskapers Selskap fra 1993. I 1997 ble han utnevnt til ridder 1. klasse av St. Olavs orden.

## Referanser


## Eksterne lenker

* Om Edvard Beyer, fra *Norsk biografisk leksikon*
Kari Lerum

**Kari Ørbech Lerum** (født 1883, død 1953), grunnla sammen med sin mann, Nils H. Lerum, næringsmiddelbedriften Lerum Fabrikker.

I 1905 startet de en liten landhandel i kjelleren sin i Luster. Landhandelen var blant annet mellomstopp for bær som skulle transporteres til Bergen, og innen 1909 hadde de bygd sitt første, kommersielle saftpressehus.

Foreldrene var Hans Lerum og Kari Ørbech Hjermann. Bestefaren var Peder Severin Pedersen Hjermann.

## Referanser
Nils H. Lerum

**Nils Hansson Lerum** (1878-1968) var, sammen med sin kone Kari Lerum, stifteren av husholdingskonsernet Lerum Fabrikker.

I 1905 startet de opp en liten landhandel i kjelleren sin i Luster. Landhandelen var blant annet mellomstopp for bær som skulle transporteres til Bergen, og innen 1909 hadde de bygd sitt første kommersielle saftpressehus.

## Referanser
Luhya

:*Se også [[luhya (språk)]].*
**Luhya** er den nest største etniske gruppa i Kenya, etter kikuyu. De utgjør 14&nbsp;% av Kenyas befolkning (5,3 millioner av Kenyas totale befolkning på 38 millioner). Luhyaene er stort sett bosatt i de fruktbare høylandene i det vestlige Kenya, mellom Victoriasjøen i sør, Nandi-skrenten i øst, Uganda i vest og Mount Elgon i nord. Områdene er blant de tettest befolkede i Kenya.

Luhyaene er tradisjonelt landbrukere, og de dyrker forskjellige ting, avhengig av hvilken region de bor i. På grunn av den raske moderniseringen av Kenya, har mange unge luhyaer emigrert til Nairobi og andre byer for å lete etter jobb, og mange av disse befinner seg derfor i de sørvestlige Nairobi-områdene Kangemi og Kawangware.

Folkegruppens tradisjonelle religion er animisme og spiritisme, men på grunn av misjon har kristendommen også fått innvirkning, og 75&ndash;90&nbsp;% av folket bekjenner seg til kristendommen, til tross for at kristendommen ikke har hatt store innvirkninger på stammens tradisjoner. Resten er enten muslimer eller bekjenner seg til en stammereligion.

## Referanser


## Litteratur
;Engelskspråklig
* John Lonsdale, The Politics of Conquest in Western Kenya, 1894–1908, in: Bruce Berman & John Lonsdale, Unhappy Valley, Conflict in Kenya & Africa, London 1992, S. 45–74.
* J. Osogo, A History of the Baluyia, Nairobi 1966.
* Gunter Wagner, The Bantu of North Kavirondo, 2 Bde, Bd. 1, London 1949, S. 30–40.
* Gideon S. Were, A History of the Abaluyia of Western Kenya c. 1500–1930, Nairobi 1967.
* Audrey Wipper, Rural Rebels. A Study of Two Protest Movements in Kenya, Oxford 1977, S. 88-304.
Willi Bandholz

**Willy Bandholz** (født 28. juli 1912, død 29. januar 1999) var en tysk håndballspiller som deltok i de olympiske leker 1936 i Berlin.

Bandholz ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Bandholz spilte alle fem kampene.

## OL-medaljer
* 1936  Berlin &ndash;  **Gull** i håndball (Tyskland)

## Eksterne lenker
*
Ciro Civinini

**Ciro Civinini** (1882–1963) var en italiensk turner. Han representerte klubben *Francesco Ferruccio Pistoia*. 

Han deltok i «Ekstralekene» 1906 i Athen, og var der med på det italienske laget som vant bronse i lagkonkurransen. Norge vant denne konkurransen, foran Danmark.

## Referanser


## Eksterne lenker
*
Lancastersundet

**Lancastersundet** (engelsk *Lancaster Sound*) er et sund som ligger i mellom Devonøya og Baffinøya i Nunavut, Canada. Sundet utgjør den østlige delen av Nordvestpassasjen. Øst for sundet ligger Baffinbukta, mot vest ligger Viscount Melvillesundet. Enda lengre mot vest vil en komme inn i McClurestredet før man kommer ut i Nordishavet.

Sundet er vanligvis islagt ni måneder i året. Det er også et variert dyreliv i sundet med store mengder istorsk, som igjen gir mat til andre dyr som isbjørn, sel, hvalross og flere fuglearter.

## Referanser
Lesterud skole

**Lesterud skole** var en barneskole i Bærum. Den ligger ved Skollerudveien mellom Lommedalen og Helset på Bærums Verk. Skolen ble slått sammen med Bærums Verk skole til Anna Krefting skole i 2018.

Skolen ble tatt i bruk i 1990. Den består av flere bygninger og paviljonger. Hvert årstrinn har sin egen etasje med tre klasserom, allrom og et grupperom.

Lesterud skole har også en barnehage øverst.

## Referanser
Hallberg-Rassy

**Hallberg-Rassy Varvs AB** er et svensk verft som produserer ca. 170 seilbåter på 31–64 fot i året. Verftet har bygget mer enn 8900 båter hvorav 2900 er av Germán Frers hand og båtene eksporteres til hele verden. Verftet er et aksjeselskap, men er 100&nbsp;% eid av Rassy-familien. I Norge importeres båtene av Pollen Maritime AS

## Historie
Harry Hallberg (1914–97) etablerte i 1943 et verft på Orust som bygde trebåter som Folkebåten og Kungskryssaren, men gjorde seg først og fremst bemerket ved allerede i 1963 å bygge P-28 med glassfiberskrog og treoverbygning.

Tyskeren Christoph Rassy reiste i 1962 til Sverige for å jobbe som båtbygger. Han fikk jobb på et verft og på fritiden bygde han egne båter, mens han ønsket å starte eget verft. Så da Hallbergs verft flyttet til større lokaler i Ellös i midten av 1960-årene overtok Rassy de gamle lokaler på i Kungsviken. Rassy fikk Olle Enderlein (1917–93) til å tegne den, for tiden, enorme Rasmus 35 i 1966 og tok konkurransen opp med Hallberg verftet.

Da Harry Hallberg trakk seg tilbake i 1972, overtok Rassy verftet, lokalene og modellene til Hallberg-verftet og ble da til aksjeselskapet Hallberg-Rassy Varvs AB. Rassy valgte dette navnet da Hallberg-verftet var mye større og hadde fire modeller mot Rassys ene modell Rasmus 35. Det nye verftet hadde nå fem modeller: P-28, Mistral 33 også med mahognioverbygning, Mistress 32, Rasmus 35 og den lille Misil 24. Olle Enderlein sto bak alle modellene unntatt P-28.

I 1973 kom den første nye modell under det nye navn; den suksessfulle Hallberg-Rassy 31 Monsun. Siden har det stadig kommet nye modeller og siden 1988 har alle modellene blitt tegnet av argentineren Germán Frers (1941–). Han har så langt tegnet 18 modeller og alle av de nåværende 10 modeller.

I 1983 bygde verftet en eksperimental 26 fots båt tegnet av Christoph Rassys søn og nåværende leder Magnus Rassy, ved navn Rassker og i 1987 den 35 fot store Rassker Magnum. Disse båter bærer ikke navnet Hallberg-Rassy. 

Frem til 1987 hadde verftet fått skrogene produsert ved en lokal underleverandør, men for å få full kontrol over produksjonen kjøpte de selskapet og opprettet datterselskapet Hallberg-Rassy Marinplast AB.

## Produksjon
Båtene produseres i håndopplagt glassfiberforsterket polyester der skroget bygges i to halvdeler, en styrbord og babord. De nye modeller er i sandwichlaminat over vannlinjen med Divinycell distansemateriale. Kjølsvinet er dypt, men grunnere på de nyere Frers-konstruksjoner. Vann – og dieseltankene er i syrefast stål og plassert nær den relativt lange blykjølen. Dekket er i sandwichlaminert glassfiber. Rorstammene lages i syrefast stål.

## Referanser
**Fotnote**


**Kilder**
* Seilbåtkatalogen 2008, utgitt av SeilMagasinet
* Hallberg-Rassy.com 24. oktober 2008

## Eksterne lenker
* 
* Norsk Importør
* Hallberg-Rassy klubben i Norge
Vicuña (Chile)

**Vicuña** er en by i Coquimbo-regionen i det nordlige Chile. Byen ble grunnlagt i Bernardo O'Higgins' regjeringstid for å sikre suverenitet over Elqui-dalen. Den berømte, chilenske poeten Gabriela Mistral, som blant annet mottok Nobelprisen i litteratur, ble født her i 1889.

Vicuña er et sentrum for produksjon av pisco. CAPEL er det største piscodestilleriet i området.

Mamalluca-observatoriet ligger også her.

## Eksterne lenker
*